มีตกขาวไหลออกมาเยอะเวลาอุจจาระและตอนมีพสพ. ปกติไหมคะ
สวัสดีค่ะ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อย ไม่มีกลิ่นเหม็น ปริมาณและความเหนียวจะขึ้นอยู่กับช่วงของรอบการตกไข่ โดยหากเป็นช่วงวันที่มีการตกไข่ ตกขาวมักจะใสและมีปริมาณมาก ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองเล็กน้อยได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นสำหรับในขณะที่มีเพศสมพันธ์ ช่องคลอดจะมีการหลั่งน้ำหล่อลื่นออกมา เมื่อปนกับตกขาว ก็ทำให้ตกขาวมีปริมาณที่มากขึ้นได้ ไม่ได้ผิดปกติอะไร ส่วนเวลาที่นั่งถ่ายอุจจาระ หูรูดรอบทวารหนักที่บีบรัดอุจจาระให้ออกมา ก็จะไปบีบรัดช่องคลอด และทำให้ตกขาวที่อยู่ในช่องคลอดออกมาได้ จึงดูเหมือนมีตกขาวมากขึ้นได้ค่ะส่วนตกขาวที่ผิดปกติ คือการมีปริมาณมากตลอดเวลา มีสีเขียวขุ่น สีเหลืองปนเขียว สีชมพูแดง (เกิดจากมีเลือดปน) มีกลิ่นเหม็นผิดปกติ มีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะ